SMS/MMS

Modtagelse af beskeder
Korpset har "nøgleordet" eller "koden" spejder på nummer 1231 (og af historiske årsager også på 1208). Det betyder, at hvis nogen sender en SMS (eller MMS) til 1231, som starter med spejder, så bliver beskeden sendt videre til korpsets server.

Derfra vil vi typisk ud fra andet ord i SMS'en afgøre hvad, der skal ske. Sender man f.eks. en besked, der starter med spejder dingruppe, kan vi sende beskeden videre til en email-adresse, som dingruppe har valgt.

Man kan også lade en web-side håndtere beskeden. Det fungerer groft sagt som hvis afsenderen havde indtastet beskeden i en "form" på en web-side. Det kræver, at man kender lidt til web-programmering.

Afsendelse af beskeder
Det er også muligt at afsende SMS'er via gateway'en. Korpset betaler p.t. alle SMS'er, men man skal nok være forberedt på, at grupperne på et tidspunkt selv skal betale (kostprisen er 37,5 øre pr. besked).

Afsendelse kræver i øjeblikket, at man selv programmerer lidt. Et alternativ er, at gruppen selv opretter et billigt mobil-abonnement, hvor man kan sende SMS'er fra en web-side.

Når/hvis vi får mulighed for at lave et interface til Blåt Medlem, vil der sandsynligvis komme en funktion, hvor ledere fra en web-side kan sende SMS'er til deres egen afdeling eller gruppe.

Teknik
Behandling og evt. videresendelse af SMS'er sker på dingo.dds.dk. De vigtigste filer ligger i /var/www/spejder.dk/prod/webapps/ROOT/mobil/ - se README.txt for kort beskrivelse af setup'et.

ITG: Opgørelse af SMS-forbrug